Pontedeva

**Pontedeva** é un concello da provincia de Ourense, pertencente á comarca da Terra de Celanova. Segundo o padrón municipal, en 2020 tiña 494 habitantes (664 en 2003). O seu xentilicio (véxase no Galizionario) é  - .

## Demografía 
Ao longo do ano 2006 Pontedeva gañou 102 habitantes, rompéndose a racha decrecente de anos anteriores. Porén, a comezos do 2008 o número de habitantes baixou de novo un total de 19 persoas.

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(0.45,0.69,0.88)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:1500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:1296
  bar:1930 from:0 till:1161
  bar:1950 from:0 till:1429
  bar:1981 from:0 till:868
  bar:2004 from:0 till:647
  bar:2009 from:0 till:680
  bar:2011 from:0 till:667
  bar:2012 from:0 till:654
  bar:2013 from:0 till:644
  bar:2014 from:0 till:625
  bar:2015 from:0 till:600
  bar:2016 from:0 till:588
  bar:2017 from:0 till:570
  bar:2018 from:0 till:554
  bar:2019 from:0 till:511
  bar:2020 from:0 till:494
  bar:2021 from:0 till:491

  
PlotData=
  bar:1900 at: 1296 fontsize:S text:1296 shift:(-10,5)
  bar:1930 at: 1161 fontsize:S text:1161 shift:(-10,5)
  bar:1950 at: 1429 fontsize:S text:1429 shift:(-10,5)
  bar:1981 at: 868 fontsize:S text:868 shift:(-10,5)
  bar:2004 at: 647 fontsize:S text:647 shift:(-10,5)
  bar:2009 at: 680 fontsize:S text:680 shift:(-10,5)
  bar:2011 at: 667 fontsize:S text:667 shift:(-10,5)
  bar:2012 at: 654 fontsize:S text:654 shift:(-10,5)
  bar:2013 at: 644 fontsize:S text:644 shift:(-10,5)
  bar:2014 at: 625 fontsize:S text:625 shift:(-10,5)
  bar:2015 at: 600 fontsize:S text:600 shift:(-10,5)
  bar:2016 at: 588 fontsize:S text:588 shift:(-10,5)
  bar:2017 at: 570 fontsize:S text:570 shift:(-10,5)
  bar:2018 at: 554 fontsize:S text:554 shift:(-10,5)
  bar:2019 at: 511 fontsize:S text:511 shift:(-10,5)
  bar:2020 at: 494 fontsize:S text:494 shift:(-10,5)
  bar:2021 at: 491 fontsize:S text:491 shift:(-10,5)

  

## Xeografía 
O concello de Pontedeva abrangue dúas parroquias, e ten 10&nbsp;km². pertence á comarca da Terra de Celanova, situada no sector suroriental da provincia de Ourense. Limita ao norte co concello de Cortegada, ao sur co de Padrenda; ao oeste co concello pontevedrés de Crecente e ao leste co municipio ourensán de Gomesende.

No referente ao seu relevo, o concello está constituído fundamentalmente por un gran val, formado grazas ao río Deva, que pasa polo concello e que fai de linde polo norte. Varios dos seus afluentes atravesan o municipio. Este val ten terras moi boas para o cultivo. As zonas máis elevadas son as terras situadas na parte máis occidental do concello e nos lindes co municipio de Padrenda, sendo o cumio máis elevado, Penedo do Monte.

O seu clima é oceánico e as árbores máis abundantes son os carballos, piñeiros, eucaliptos e algúns castiñeiros.

## Historia 
Hai evidencias de que estas terras estiveron poboadas antes da chegada dos romanos. Así, unha proba da existencia destas culturas prerromanas son os castros que hai nos lugares de Valiño(Pontedeva) e A Senra(Trado). Tamén se pensa que por aquí pasou unha vía romana que favorecería os posteriores asentamentos no concello.

Na época medieval, o marqués de Malpica era, ata finais do século XVIII, quen se encargaba de impartir a xustiza ordinaria así como de cobrar os impostos, xa que estas terras pertencían ao seu señorío. Estaban baixo a xurisdición de Milmanda.

Posteriormente formou parte do partido xudicial de Celanova dende o ano 1820, pero no ano 1965 foi incorporado ao partido xudicial de Ourense. Por último, en 1988 rematou pertencendo ao de Ribadavia.

Este concello tamén sufriu as consecuencias da emigración de mediados do século XX. Esta é unha das causas do avellentamento da poboación, pasando dos 60 anos unha gran parte da súa poboación.

## Patrimonio 
No concello de Pontedeva destacan os seguintes monumentos:
* A ermida de San Xusto, na parroquia de Trado.
* A igrexa de San Breixo, na parroquia de Pontedeva.
* A capela de Xinzo de Deva.
* A igrexa de San Paio, en Trado.
* A capela da Madalena, en Freáns de Deva.
* O antigo cárcere, en Freáns.
* A Ponte de Xinzo.
* O Pazo na Aldea.
* O Pazo en Trado.

Ademais, en Pontedeva pódese gozar dunhas fermosas vistas panorámicas, un dos principais atractivos é a pesca que antigamente era unha actividade bastante popular no río Deva aínda que nos últimos anos diminuíu por mor da construción dunha minicentral hidroeléctrica en Quintela.

## Turismo 
Pontedeva ten dúas rutas homologadas de sendeirismo: o PR-G 175 "Ruta do Monte San Xusto", e o PR-G 176 "Ruta do Río Deva".

Ambas son rutas circulares e de aproximadamente 7&nbsp;km. A primeira é unha ruta que ascende ata a Ermida de San Xusto. A segunda discorre polas beiras do río Deva. Ámbalas rutas coinciden na Ponte Ballote.

Hai unha área para autocaravanas no Valiño, xunto á entrada do polígono industrial de Trado.

Polo concello tamén transcorre parte dunha etapa do Camiño Miñoto-Ribeiro, unha das rutas do Camiño de Santiago.

## Galería de imaxes 
## Parroquias 
## Lugares de Pontedeva 
Para unha lista completa de todos os lugares do concello de Pontedeva vexa: Lugares de Pontedeva.

## Notas 
## Véxase tamén 
### Ligazóns externas 
* Ruta sendeirista: PR-G 175 Ruta do Monte San Xusto - SEGATUR
* Ruta sendeirista: PR-G 176 Ruta do Río Deva - SEGATUR